CELEX: C2004/179/16
Language: hu
Date: 2004-07-10 00:00:00
Title: C-211/04. sz. ügy: Az Olasz Köztársaság által 2004. május 12-én az Európai Közösségek Bizottsága ellen benyújtott kereset

10.7.2004   
            
            
               HU
            
            
               Az Európai Unió Hivatalos Lapja
            
            
               C 179/8
            
         Az Olasz Köztársaság által 2004. május 12-én az Európai Közösségek Bizottsága ellen benyújtott kereset
   (C-211/04. sz. ügy)
   (2004/C 179/16)
   Az Olasz Köztársaság, képviseli: Ivo Maria Braguglia meghatalmazotti minőségben, segítője Maurizio Fiorilli, Avvocato dello Stato, 2004. május 12-én keresetet nyújtott be az Európai Közösségek Bíróságához az Európai Közösségek Bizottsága ellen.
   Az Olasz Köztársaság a következő döntés meghozatalát kéri a Bíróságtól:
   
               —
            
            
               semmisítse meg az egyes borászati termékek leírása, megjelölése, kiszerelése és oltalma tekintetében az 1493/1999/EK (1) tanácsi rendelet alkalmazására vonatkozó egyes szabályok megállapításáról szóló, 2002. április 29-i 753/2002/EK (2) bizottsági rendeletet módosító, 2004. február 20-i 316/2004/EK (3) bizottsági rendeletet, különösen az említett 753/2002 rendelet hagyományos kifejezések védelmét érintő 24., 36. és 37. cikkének módosítása tekintetében.
            
         Jogalapok és fontosabb jogi érvek:
   A felperes állítása szerint a 753/2002 rendeletet módosító rendelet:
   
               —
            
            
               elfogadása során alkalmazott eljárás jogtalan az eljárási szabályok és a kontradiktórius eljárás valódiságának megsértése miatt;
            
         
               —
            
            
               nem hozza összhangba a közösségi termelők és a nem közösségi termelők érdekeit;
            
         
               —
            
            
               hatáskör nélkül és a Tanács szabályainak megsértésével fogadták el;
            
         
               —
            
            
               sérti a szellemi tulajdonjogok kereskedelmi vonatkozásairól szóló megállapodás 24. cikkének (3) bekezdését (TRIPS-megállapodás).
            
         
      (1)  HL L 179., 1999.7.14., 1. o.
   
      (2)  HL L 118., 2002.5.4., 1. o.
   
      (3)  HL L 55., 2004.2.24., 16. o.